
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL KRETINGOS RAJONO SAVIVALDYBĖS TARYBOS 2024 M. BIRŽELIO 27 D. SPRENDIMO NR. T2-285 „DĖL KELIŲ PRIEŽIŪROS IR PLĖTROS PROGRAMOS FINANSAVIMO LĖŠŲ PASKIRSTYMO IR NAUDOJIMO KRETINGOS RAJONO SAVIVALDYBĖS SUSISIEKIMO INFRASTRUKTŪROS OBJEKTAMS FINANSUOTI TVARKOS APRAŠO PATVIRTINIMO“ PAKEITIMO“

2026 m. rugsėjo    d.
Kretinga

1. Parengto sprendimo projekto tikslai ir uždaviniai.
[bookmark: _Hlk208691469]Siekiant pretenduoti į Kelių priežiūros ir plėtros programos (toliau – Programa) finansavimo lėšas, skirtas valstybei svarbiems vietinės reikšmės kelių objektams finansuoti, siūloma pakeisti Kelių priežiūros ir plėtros programos finansavimo lėšų paskirstymo ir naudojimo Kretingos rajono savivaldybės susisiekimo infrastruktūros objektams finansuoti tvarkos aprašą, patvirtintą Kretingos rajono savivaldybės tarybos 2024 m. birželio 27 d. sprendimu Nr. T2-285 „Dėl Kelių priežiūros ir plėtros programos finansavimo lėšų paskirstymo ir naudojimo Kretingos rajono savivaldybės susisiekimo infrastruktūros objektams finansuoti tvarkos aprašo patvirtinimo“ (toliau – Aprašas).
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Lietuvos Respublikos susisiekimo ministerija 2026 m. rugpjūčio 12 d. raštu Nr. 2-2876 „Dėl valstybei svarbių vietinės reikšmės kelių objektų“ informavo savivaldybes, kad Lietuvos Respublikos Vyriausybei yra pateiktas Kelių priežiūros ir plėtros programos finansavimo lėšų naudojimo tvarkos aprašo[footnoteRef:1] (toliau – KPPP aprašas) pakeitimo projektas. Juo numatyta sudaryti galimybę savivaldybėms gauti tikslines Programos lėšas valstybei svarbių vietinės reikšmės kelių objektų finansavimui. [1:  Patvirtintas Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“] 

2026 m. rugpjūčio 19 d. Lietuvos Respublikos Vyriausybė priėmė nutarimą Nr. 611 „Dėl Lietuvos Respublikos Vyriausybės 2005 m. balandžio 21 d. nutarimo Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“ pakeitimo“, kuriuo buvo pakeistas KPPP aprašas (įsigaliojo 2026 m rugpjūčio 25 d.). KPPP apraše nustatyta, kad trejų metų Programos finansavimo lėšų naudojimo sąmatoje Programos finansavimo lėšos, nurodytos Lietuvos Respublikos kelių priežiūros ir plėtros programos finansavimo įstatymo 9 straipsnio 6 dalyje ir skirtos valstybei svarbiems vietinės reikšmės kelių objektams finansuoti, gali būti skiriamos vietinės reikšmės kelių objektams – tiltams ir viadukams.
Kretingos rajono savivaldybė turi vietinės reikšmės kelių objektų, kurie pagal savo pobūdį ir parengtį galėtų pretenduoti į šį finansavimą. Vienas tokių objektų – Birutės gatvės KT8097 tiltas per Akmenos upę Kretingos mieste.
Siekiant pretenduoti į 2027 metų Programos finansavimo lėšas, Kretingos rajono savivaldybė iki 2026 m. rugsėjo 30 d. turi Lietuvos Respublikos susisiekimo ministerijai pateikti KPPP aprašo 10 punkte nurodytus dokumentus. Pateiktus dokumentus vertins ir 2027 metų Programos finansavimo lėšų valstybei svarbiems vietinės reikšmės kelių objektams finansuoti paskirstymo sąrašą sudarys Valstybei svarbių vietinės reikšmės kelių objektų atrankos komisija.
Pažymėtina, kad į šį finansavimą 2027 metais gali pretenduoti tik tie vietinės reikšmės kelių objektai, kurie yra įtraukti į savivaldybės vietinės reikšmės kelių objektų prioritetinę eilę, yra pilnai parengti įgyvendinti (parengtas kelio objekto techninis arba techninis darbo projektas, yra užbaigti ar iki 2026 m. gruodžio 31 d. bus užbaigti kelio rekonstrukcijos ar kapitalinio remonto viešieji pirkimai), kurių įgyvendinimui pasirinkta geriausia įgyvendinimo alternatyva, užtikrinamas efektyvus lėšų panaudojimas ir kurie atitiks kitus KPPP apraše nustatytus reikalavimus. 
Atsižvelgiant į tai, siūloma papildyti Aprašą 151 punktu, numatančiu, kad susisiekimo infrastruktūros objektai, kurie yra įtraukti į Kretingos rajono savivaldybės strateginio veiklos plano Vietinio ūkio ir turto valdymo programos Nr. 05 priemonę Nr. 5.3.1.5.47 „Vietinių kelių, gatvių, tiltų projektavimas, tiesimas, rekonstrukcija, remontas“, yra pirmumo tvarka įtraukiami į Prioritetines eiles. Tokiu būdu priėmus siūlomą sprendimą, o taip pat Kretingos rajono savivaldybės tarybai įtraukus tokius objektus į savivaldybės vietinės reikšmės kelių objektų prioritetinę eilę, bei tinkamai pateikus dokumentus Lietuvos Respublikos susisiekimo ministerijai, Kretingos rajono savivaldybė galės dalyvauti 2027 ir paskesnių metų valstybei svarbių vietinės reikšmės kelių objektų atrankoje ir pretenduoti į tikslines Programos finansavimo lėšas.
Gavus finansavimą, būtų sumažinta Kretingos rajono savivaldybės biudžeto lėšų dalis, reikalinga tinkamiems kelių infrastruktūros objektams įgyvendinti.
Taip pat, atsižvelgiant į tai, kad tiltai ir viadukai pagal Inžinerinių statinių klasifikavimą pagal naudojimo paskirtį[footnoteRef:2] priklauso Kitų inžinerinių statinių grupei (Kitų transporto statinių pogrupiui), siūloma patikslinti Aprašo 4.10 papunktyje nustatytą Susisiekimo infrastruktūros objekto sąvoką. [2:  Statybos techninis reglamentas STR 1.01.03:2017 „Statinių ir patalpų klasifikavimas“ 3 priedas, patvirtintas Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl statybos techninio reglamento STR 1.01.03:2017 „Statinių ir patalpų klasifikavimas“ patvirtinimo“] 

Sprendimo projekto lyginamasis variantas pridedamas.
3. Kokių rezultatų laukiama.
Priėmus sprendimo projektą, bus pakeistas Aprašas ir sudaryta galimybė Kretingos rajono savivaldybės vietinės reikšmės kelių objektams, atitinkantiems teisės aktuose nustatytus kriterijus, pretenduoti į Kelių priežiūros ir plėtros programos finansavimo lėšas, skirtas valstybei svarbiems vietinės reikšmės kelių objektams finansuoti.
4. Lėšų poreikis ir šaltiniai.
Šio sprendimo įgyvendinimui Savivaldybės biudžeto lėšų nereikės.
5. Kiti sprendimui priimti reikalingi pagrindimai, skaičiavimai ar paaiškinimai.
Reikalinga papildyti Kretingos rajono savivaldybės vietinės reikšmės kelių objektų prioritetinių eilių 2026–2028 metams sąrašus, patvirtintus Kretingos rajono savivaldybės tarybos 2026 m. vasario 26 d. sprendimu Nr. T2-40 „Dėl Kretingos rajono savivaldybės vietinės reikšmės kelių objektų prioritetinių eilių 2026–2028 metams sąrašų patvirtinimo“, Kitų susisiekimo infrastruktūros objektų prioritetinės eilės sąrašu.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės akto antikorupcinio vertinimo pažyma pridedama. 
7. Autorius ar autorių grupė.
Vietinio ūkio ir turto valdymo skyriaus vedėja Sigutė Jazbutienė.
